สรุปภาวะตลาดต่างประเทศ ประจำวันที่ 21 ส.ค. 2562
สรุปภาวะตลาดต่างประเทศ ประจำวันที่ 21 ส.ค. 2562
สรุปภาวะตลาดต่างประเทศ ประจำวันที่ 21 ส.ค. 2562
22 ส.ค. 2562

ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อคืนนี้ (21 ส.ค.) หลังจากบริษัทค้าปลีกรายใหญ่ของสหรัฐ ซึ่งรวมถึงทาร์เก็ต และโลว์ส รายงานผลประกอบการที่ดีเกินคาด ซึ่งบ่งชี้ว่าการใช้จ่ายของผู้บริโภคยังคงแข็งแกร่ง นอกจากนี้ ตลาดยังได้แรงหนุนจากรายงานการประชุมประจำเดือนก.ค.ของธนาคารกลางสหรัฐ (เฟด) ซึ่งระบุว่า กรรมการเฟดบางส่วนได้เสนอให้มีการปรับลดอัตราดอกเบี้ยลงมากถึง 0.50% เพื่อป้องกันผลกระทบจากข้อพิพาทการค้า
ดัชนีเฉลี่ยอุตสาหกรรมดาวโจนส์ปิดที่ 26,202.73 จุด พุ่งขึ้น 240.29 จุด หรือ +0.93% ขณะที่ดัชนี S&amp;P500 ปิดที่ 2,924.43 จุด เพิ่มขึ้น 23.92 จุด หรือ +0.82% ส่วนดัชนี Nasdaq ปิดที่ 8,020.21 จุด เพิ่มขึ้น 71.65 จุด หรือ +0.90%
 
ตลาดหุ้นยุโรปปิดปรับตัวขึ้นเมื่อคืนนี้ (21 ส.ค.) โดยได้แรงหนุนจากการที่ตลาดหุ้นอิตาลีดีดตัวขึ้น และนักลงทุนเชื่อว่า การที่เจ้าหน้าที่ธนาคารกลางส่งสัญญาณที่เป็นรูปธรรมมากขึ้นในการกระตุ้นเศรษฐกิจนั้น อาจช่วยคลายความวิตกเกี่ยวกับการชะลอตัวของเศรษฐกิจโลก นอกจากนี้ ตลาดยังได้แรงหนุนจากการที่หุ้นกลุ่มรถยนต์ปรับตัวขึ้นรับข่าวการเจรจาควบกิจการระหว่างบริษัทเฟียต ไครสเลอร์และเรโนลต์
ดัชนี Stoxx Europe 600 บวก 1.21% ปิดที่ 375.80 จุด
ดัชนี CAC-40 ตลาดหุ้นฝรั่งเศสปิดที่ 5,435.48 จุด เพิ่มขึ้น 90.84 จุด หรือ +1.70%, ดัชนี DAX ตลาดหุ้นเยอรมันปิดที่ 11,802.85 จุด เพิ่มขึ้น 151.67 จุด หรือ +1.30% และ ดัชนี FTSE 100 ตลาดหุ้นลอนดอนปิดที่ 7,203.97 จุด เพิ่มขึ้น 78.97 จุด หรือ +1.11%
 
ตลาดหุ้นลอนดอนปิดปรับตัวขึ้นเมื่อคืนนี้ (21 ส.ค.) โดยได้แรงหนุนจากหุ้นกลุ่มน้ำมันที่ดีดตัวขึ้น และหุ้นกลุ่มส่งออกบวกขึ้นหลังเงินปอนด์อ่อนค่าลง ขณะที่นักลงทุนรอการเปิดเผยรายงานการประชุมของธนาคารกลางสหรัฐ (เฟด) เพื่อหาสัญญาณการผ่อนคลายนโยบายการเงินลงอีก
ดัชนี FTSE 100 ตลาดหุ้นลอนดอนปิดที่ 7,203.97 จุด เพิ่มขึ้น 78.97 จุด หรือ +1.11%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (21 ส.ค.) หลังจากสหรัฐเปิดเผยตัวเลขสต็อกน้ำมันเบนซินและน้ำมันกลั่นที่เพิ่มขึ้นสวนทางกับการคาดการณ์ของนักวิเคราะห์ นอกจากนี้ ตลาดยังได้รับแรงกดดันจากความกังวลเกี่ยวกับภาวะอุปสงค์น้ำมันที่ชะลอตัวลง อันเนื่องมาจากเศรษฐกิจที่ซบเซาและผลกระทบของสงครามการค้า
สัญญาน้ำมันดิบ WTI ส่งมอบเดือนก.ย. ลดลง 45 เซนต์ หรือ 0.8% ปิดที่ 55.68 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. เพิ่มขึ้น 27 เซนต์ หรือ 0.5% ปิดที่ 60.30 ดอลลาร์/บาร์เรล
 
สัญญาทองคำตลาดนิวยอร์กปิดทรงตัวเมื่อคืนนี้ (21 ส.ค.) โดยสัญญาทองคำปรับตัวในกรอบแคบๆ ก่อนที่ธนาคารกลางสหรัฐ (เฟด) จะเปิดเผยรายงานการประชุมประจำเดือนก.ค.
สัญญาทองคำตลาด COMEX (Commodity Exchange) ส่งมอบเดือนธ.ค.ปิดทรงตัวที่ 1,515.70 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 0.3 เซนต์ หรือ 0.02% ปิดที่ 17.151 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 5.3 ดอลลาร์ หรือ 0.62% ปิดที่ 858.10 ดอลลาร์/ออนซ์
สัญญาพัลลาเดียมส่งมอบเดือนก.ย. ร่วงลง 28.30 ดอลลาร์ หรือ 1.9% ปิดที่ 1,461.40 ดอลลาร์/ออนซ์
 
เงินปอนด์อ่อนค่าลงเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (21 ส.ค.) เนื่องจากนักลงทุนวิตกกังวลเกี่ยวกับความเป็นไปได้ที่อังกฤษจะแยกตัวออกจากสหภาพยุโรป (Brexit) โดยไม่มีการทำข้อตกลง ขณะที่นักลงทุนจับนายเจอโรม พาวเวล ประธานธนาคารกลางสหรัฐ (เฟด) ซึ่งจะกล่าวสุนทรพจน์ในการประชุมเศรษฐกิจประจำปีของเฟดที่เมืองแจ็กสัน โฮล ในวันศุกร์นี้
เงินปอนด์อ่อนค่าลงเมื่อเทียบกับดอลลาร์สหรัฐ ที่ระดับ 1.2123 ดอลลาร์ จากระดับ 1.2165 ดอลลาร์ ขณะที่ยูโรอ่อนค่าลงสู่ระดับ 1.1085 ดอลลาร์ จากระดับ 1.1096 ดอลลาร์ ส่วนดอลลาร์ออสเตรเลียดีดตัวขึ้นแตะที่ระดับ 0.6781 ดอลลาร์สหรัฐ จากระดับ 0.6775 ดอลลาร์สหรัฐ
ดอลลาร์สหรัฐแข็งค่าเมื่อเทียบกับเงินเยน ที่ระดับ 106.60 เยน จากระดับ 106.27 เยน และแข็งค่าเมื่อเทียบกับฟรังก์สวิส ที่ระดับ 0.9824 ฟรังก์ จากระดับ 0.9782 ฟรังก์ อย่างไรก็ดี ดอลลาร์สหรัฐอ่อนค่าเมื่อเทียบกับดอลลาร์แคนาดา ที่ระดับ 1.3291 ดอลลาร์แคนาดา จากระดับ 1.3316 ดอลลาร์แคนาดา